I 1977 foretok Andronikos utgravninger i seks uker ved «Store Tumulus» og fant fire gravkamre som han identifiserte som hittil urørte graver. Ytterligere tre ble funnet i 1980. Utgravningene fortsatte i løpet av 1980- og 1990-tallet. Andronikos hevdet at disse var gravstedene til de makedonske kongene, inkludert graven til Filip II, far til Aleksander den store. Andronikos fastholdt at en annen grav («Grav III») var den til Aleksander IV Aegus, sønn av Aleksander den store og Roxana, og denne har nå blitt grundig undersøkt av arkeologer. Funnet av den makedonske kongegraven har skapte strid knyttet dels til arkeologfaglige spørsmål rundt datering av funnet og dels til identifiseringen av kongen i graven.